איירין אוגוס

**איירין אוגוס** (באנגלית: **Irene Ogus**; נולדה בשנת 1944) היא שחקנית טניס שולחן יהודייה-אנגלייה ואמריקאית בעבר. זוכת מדליית ארד באליפות העולם (1965) ומדליית זהב באליפות אירופה (1964) בטורניר הקבוצתי. פעמיים ברציפות אלופת המכביה (1965 ו-1969) בזוגות נשים ובזוגות מעורבים ופעמיים ברציפות סגנית אלופת המכביה (1965 ו-1969) ביחידות ובסך הכל זכתה ב-8 מדליות מהמכבייה, מהן 6 מדליות זהב.

אחת מהספורטאיות העלית הראשונות בעולם שיצאה מהארון כלסבית. הייתה נשיאת עדת בית הכנסת הלהט"בי "שער הזהב" בסן פרנסיסקו משנת 1984.

## ביוגרפיה
אוגוס נולדה וגדלה בברנטפורד, מערב לונדון, למשפחה יהודית אורתודוקסית, שומרת כשרות. אמא שלה תופרת ואביה ספר. בשנת 1966 אמא שלה התמותתה רגשית ושנתיים לאחר מכן אבא שלה נפטר. ביולי 1968 היא היגרה לניו יורק, ארצות הברית ובשנת 1969 היא עברה לשיקגו למשך כשנה. שם היא פגשה את בת הזוג שלה, אירית-קתולית, אחת מ-10 ילדים, אב אלכוהוליסט ומשפחה ענייה. במאי 1970 הן עברו להתגורר בסן פרנסיסקו.

### 1964
#### אלופת אירופה
באליפות אירופה שנערכה במאלמה, שוודיה ב-1964 היא זכתה במדליית זהב בטורניר הקבוצתי.

### 1965
#### מדליית ארד באליפות עולם
באליפות העולם שנערכה בליובליאנה, סלובניה באפריל 1965 היא זכתה במדליית ארד בטורניר הקבוצתי ביחד עם דיאן רואו, לסלי בל ומרי שאנון לאחר ניצחון על נבחרת רומניה סגנית אלופת העולם היוצאת, אחרי הרפובליקה העממית של סין ויפן.

#### אלופת המכביה
ב שנערכה באוגוסט אותה שנה היא זכתה ב-4 מדליות, 3 זהב ו-1 כסף. מדליות זהב, בטורניר לזוגות נשים ביחד עם אברהמס לאחר ניצחון על סוזי יאבור וסילבר מאוסטרליה ובטורניר לזוגות מעורבים ביחד עם סטנלי ג'ייקובסון לאחר ניצחון על סוזי יאבור ויוסף ישועה מישראל ובטורניר הקבוצתי לפני דרום אפריקה ואוסטרליה. מדליית כסף בטורניר ליחידות לאחר הפסד במשחק הגמר על סוזי יאבור מאוסטרליה.

### 1969
ב שנערכה באוגוסט 1969 היא ייצגה את ארצות הברית וזכתה ב-4 מדליות, 3 זהב ו-1 כסף. מדליות זהב בטורניר לזוגות נשים ביחד עם לאה נויברגר לאחר ניצחון במשחק הגמר על סוזי יאבור וג'וייס הכט מקנדה. בטורניר לזוגות מעורבים ביחד עם ג'ף אינגבר מבריטניה, לאחר ניצחון על יוסף שיפמן מישראל וג'וייס הכט ובטורניר הקבוצתי עם ארצות הברית לפני דרום אפריקה וישראל. מדליית כסף בטורניר ליחידות בפעם השנייה ברציפות לאחר הפסד במשחק הגמר לסוזי יאבור.

### 1970
באליפות ארצות הברית הפתוחה שנערכה בדטרויט בשנת 1970 היא הגיעה לשלב הגמר ביחידות, שבו הפסידה לאלופת קנדה ויולטה נסוקאיטיס (4 פעמים אלופת ארצות הברית הפתוחה) (Violetta Nesukaitis). בשלב חצי הגמר היא ניצחה את האלופה היוצאת פאטי מרטינז-וסרמן (Patty Martinez)

### 1971
בשנת 1971 היא דורגה במקום ראשון בארצות הברית ונבחרה לייצג את ארצות הברית באליפות העולם שנערכה בנגויה יפן, אך בסופו של דבר היא לא השתתפה בטורניר.

בשנת 1975 פרשה ממשחק תחרותי.

## חיים אישיים
בשנת 1969 הכירה את בת הזוג שלה. עמדה בראש ועידה בינלאומית של יהודים להט"בים. בשנת 1983 עמדה בראש הוועדה לגיוס תרומות עבור רכישת הבניין הראשון לבית כנסת של להט"בים, "שער זהב". בשנת 1984 כיהנה כנשיאה של עדת הקהילה של בית הכנסת "שער הזהב". 

## קישורים חיצוניים

* How Did I Get Here? 2017 High Holiday Drash by Irene Ogus 
* 

## הערות שוליים

קטגוריה:שחקניות טניס שולחן יהודיות
קטגוריה:שחקני טניס שולחן בריטים
קטגוריה:שחקני טניס שולחן אמריקאים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:אלופות המכביה: טניס שולחן
קטגוריה:להט"ביות אמריקאיות
קטגוריה:להט"ביות בריטיות
קטגוריה:ספורטאיות לסביות
קטגוריה:אמריקאיות שנולדו ב-1944
קטגוריה:אמריקאים שנולדו ב-1944